VICENT BALAGUER/ Els 4 cantons: Sobre sexe i prostitució (CCLVIII)\nEns havíem detingut últimament parlant de la “mort” voluntària o no, i del problema de la vellesa. Continuem ara? Val, continuem. Podem dir que els mètodes de rejoveniment, almenys els que coneguem nosaltres pels treballs que hem consultat, ens diuen que no fixen com a meta de les seues aspiracions el permetre a l’ancià recuperar una il·lusòria joventut, sinó que el seu objectiu és més lògic i es xifra en facilitar a l’home en la seua última etapa viure lúcidament la vida pròpia de la seua edat, atenuant o suprimint en la mesura del possible els processos degeneratius.\nI el fet de que la vellesa tinga una vida també, com la de l’infant, consubstancialment com ella, és una realitat més que complidament demostrada al llarg de la història que ens presenta suficient nombre d’exemples de gloriosa ancianitat. Vos convide a que llegiu aquest mateix setmanari una vegada més cada setmana i veure la de sorpreses que trobeu en ell en raó de les diverses defuncions d’edats i situacions distintes sense que queden relacionades en les edats periòdiques al marge d’ancianitats o joventuts. Toca, de quina cosa estem parlant ara els “longevos”? Ahí tenim la notable galeria d’exemples de desapareguts de “gloriosa ancianitat”.\nDes del punt de vista de la sexualitat de l’home “madur”, no és que estiga cridat a desaparèixer, sinó a orientar-se en un nou sentit. Hala, ja n’hi ha prou. Nou?\nEn la dona no és, ni molt menys, infreqüent trobar un nou ardor sexual després de la menopausa..., exigència de la que sol, fins i tot, mostrar-se a vegades un poc avergonyida; i en l’home d’edat també els desitjos sexuals poden manifestar-se molt vivaços.\nEn cap dels dos cassos citats ocorre res d’anormal i a eixa edat ú es pot també mostrar-se radiant en el terreny de la sexualitat.\nCada vegada que des de la infantesa avancem un pas cap a una fase nova en les distintes edats de la nostra vida (pubertat, edat adulta, vellesa...), reapareixen els problemes que no sabérem resoldre o que havíem resolt mal quan van deixar de ser-ho; haurà d’afrontar de nou les mateixes amenaces passades i davant les quals haurà retrocedit.\nPer això s’ha dit, i no sense raó, que la vellesa és l’última oportunitat que se’ns ofereix per a “fer-nos homes”, aforisme tan cert en el pla d’allò sensual com qualsevol de les restants manifestacions de la vida.\nSegons les estadístiques, entre els sexagenaris són relativament pocs els individus que es poden qualificar de totalment impotents, i són bastants els octogenaris que conserven encara una relativa potència sexual.\nA dir veritat, el que sí pot afirmar-se sense dubtes de cada classe és que el vigor sexual masculí i especialment el de l’home que ha doblat el cap dels cinquanta anys, és un fenomen tan complex i tan específicament individual, que resulta quasi pràcticament impossible sintetitzar-lo en estadístiques.\nLA VELLESA NO ESTÀ EN ELS ANYS\nPer altra part, una vida sexual intensiva durant la joventut no condueix, com generalment es creu per la major part de les persones, a un resultat degeneratiu, a un envelliment prematur, de vigor sexual. Existeix el fet comprovat de què l’home que durant la seua joventut ha tingut una vida sexual activa, superant el terme mitjà, no es converteix en impotent ni més prompte ni més ràpidament que els qui conservaren la castedat a ultrança (abans al contrari), ni que aquells que no sobrepassaren l’activitat mitjana.\nNo fa encara molt de temps, atacar el començament de la quarantena significava per a un home penetrar en l’“avantcambra de la mort”, penetrant de ple en la vellesa.\nEra època en que s’havia de fer imprescindible aprendre a renunciar, era l’arribada de l’edat provecta, amb el seu “cortejo” de patiments, de malalties, per acabar abans de poc en l’èxit letal.\nBen és veritat que les condicions de vida en eixe passat al qual ens referim, pareixia justificar l’aprensió dels nostres avantpassats. Les causes eren diverses i residien principalment en la falta absoluta d’higiene, el nivell de vida inferior i els esforços excessius, penosos, esgotadors, que exigia la vida quotidiana.\nA Anglaterra, durant els inicis de la primera Guerra mundial, els metges militars observaren que la majoria dels obrers acusaven símptomes d’envelliment a partir dels trenta-cinc anys. Des del punt de vista de la seua aptitud per al servei militar, la major part del personal obrer de la indústria de Lancashire, amb una edat mitjana de trenta-huit anys, tenien que ser conceptuats com “vells”.\nEncara a l’hora actual, els homes obligats a suportar treballs físics excepcionalment durs, com miners, descarregadors de moviments portuaris, etc., envelleixen precoçment perquè les seues forces físiques estan sotmeses a grans esforços que, a poc a poc, esgoten la seua energia en gastar-lo en excés diàriament.\nL’“envelliments” és per tant una noció molt relativa, que no pot definir-se exactament pel nombre d’anys “viscuts”. Cert és que es conten individus qualificables de vells abans d’haver arribat als cinquanta anys, però altres molts es troben ara en aquest període de la seua existència molt lluny de considerar-se “homes d’edat” física i mentalment.\nIntentaré analitzar la definició clínica del fenòmen de l’envelliment, procés molt desigual que fa extremadament delicada la resposta a aquesta qüestió.\nL’ENVELLIMENT, PROCÉS GRADUAL\nDeterminats òrgans de la nostra anatomia es gasten més apressuradament que altres que no envelleixen gradualment, sinó per “etapes”. Resulta igualment difícil precisar l’època de la vida en què comença l’envelliment i de quina manera obra, encara que sí podem definir el començament del procés en un òrgan quan aquest comença a acusar símptomes degeneratius.


Règim disciplinari del professorat [Professors de Secundària (aspepc·sps)]\nRègim disciplinari del professorat\nEls funcionaris estem sotmesos a un règim disciplinari i l'Administració té potestat sancionadora per a les infraccions que hàgim pogut cometre en l’exercici de les nostres funcions. Les faltes es divideixen en lleus, greus i molt greus. Us detallem tot seguit els exemples més freqüents de faltes i algunes de les sancions que els corresponen:\nLleus: la manca d'assistència injustificada al lloc de treball d'un dia, les faltes repetides de puntualitat, la lleugera incorrecció vers el personal del centre, etc. Sancions: amonestació o suspensió de funcions fins a 15 dies; per les faltes d'assistència de menys de 10 hores, deducció proporcional de retribucions.\nGreus: l'incompliment de les ordres del superior -el director- que pugui afectar la tasca del lloc de treball; la manca de consideració envers els administrats -pares i alumnes- o personal de servei de l'Administració -professors-; l'incompliment de la jornada que, acumulat, suposi un mínim de 10 hores per mes natural; l'exercici d'activitats compatibles sense haver obtingut l'autorització, etc. Sancions: suspensió de funcions de 15 dies a un any, trasllat de lloc de treball, rescissió del nomenament d'interí.\nMolt greus: l'abandonament del servei; causar per negligència o mala fe danys molt greus al patrimoni públic; la sanció de tres faltes greus en un any, etc. Sancions: la separació del servei; suspensió de sou i feina d'1 a 6 anys.\nExpedient disciplinari ordinari, incoat per faltes greus i molt greus: comporta el nomenament d'un instructor -un inspector- que practica les primeres diligències, sent una de les fonamentals la declaració de l'expedientat, després formula un plec de càrrecs, s'obre el període de pràctica de prova seguit d'un tràmit d'al·legacions i acaba amb una proposta de resolució que s'eleva al superior - director dels SSTT-, que emetrà una resolució.\nExpedient abreujat, es reserva per a faltes lleus i correspon al director del centre instruir-lo.\nExpedient contradictori, que segueix el model de l’expedient ordinari: s'incoa per la manca acreditada de capacitat docent i, en el cas del professorat interí, la resolució comporta la rescissió del nomenament i la prohibició de presentar-se a la borsa durant un període de temps (1 o 2 cursos).\nUn professor objecte d'expedient té dret a comparèixer amb assistència lletrada des del mateix moment de la incoació; pot presentar al·legacions contra el plec de càrrecs i proposar proves (documentals i/o testificals de companys, pares, alumnes); al·legar contra la proposta de resolució i, finalment, pot interposar recurs al jutjat contenciós administratiu contra la resolució final.\nDarrera modificació: 07/09/2020 10:35


«Un dels punts forts de l’empresa és l’assessorament tècnic a l’agricultor» | Diari de Tarragona\n«Un dels punts forts de l’empresa és l’assessorament tècnic a l’agricultor»\nAgrofuser va fundar-se a Sant Jaume d’Enveja l’any 1987 i està especialitzada en la comercialització de productes fitosanitaris, adobs, llavors, tractaments aeris, controls biològics de plagues, nutrició i bioestimulació, entre altres\nContingut ofert per Agrofuser\n13/05/2021 13:17 | Actualizado a 15/05/2021 10:35\nImatge de les instal·lacions d’Agrofuser, empresa localitzada a Amposta. Foto: Cedida\nAgrofuser és una empresa ubicada a Amposta dedicada a l’assessorament tècnic d’agricultors i la comercialització de productes fitosanitaris, adobs, llavors, tractaments aeris, nutrició, bioestimulació i controls biològics de plagues. Des d’Agrofuser, posen a l’abast de l’agricultor equips de protecció i disposen d’un departament on duen a terme totes les gestions necessàries per a una bona pràctica de l’agricultura. Parlem amb el gerent i propietari de l’empresa Alberto Fumadó Panisello SLU, Albert Fumadó Segarra.\nAquesta empresa, amb el nom comercial Agrofuser, va ser fundada pels meus pares l’any 1987. En aquell temps, a l’agricultura de la nostra zona es començaven a introduir els productes fitosanitaris i els adobs. En els inicis, estàvem ubicats a Sant Jaume d’Enveja. Des d’allà, el pare i la mare van començar una gran tasca comercial a les Terres de l’Ebre. Teníem una petita botiga i un comercial, el meu padrí. És una empresa molt familiar. Amb el pas dels anys, vam anar creixent, tot oferint diversos serveis i confiança als agricultors. Anys després, vam haver de traslladar-nos a una nau més gran, a Amposta. Era més cèntrica i podíem donar servei a tota la nostra àrea d’influència; llavors, vam ampliar l’equip amb un tècnic i dos comercials més. Després de la jubilació del pare el 2006, jo, de la segona generació, vaig agafar el relleu, tot seguint els valors adquirits dels pares i tot donant una atenció i un servei de qualitat a tots els clients; fins al dia d’avui. Agrofuser ha eixamplat el seu personal: ara hi ha un equip tècnic, comercial i administratiu amb 10 persones.\nEconomía de proximitat. La societat posa a l’abast dels pagesos de la zona tot el seu equip humà i tècnic per poder treure millors rendiments als seus cultius\nCom s’han adaptat a la covid?\nEns hem hagut d’adaptar diàriament als canvis per poder seguir treballant. Vam establir torns de treball i vam donar un suport major al pagès i a les empreses del sector.\nQuè els fa diferents de la seva competència?\nPensem que un dels punts forts de la nostra empresa és l’assessorament a l’agricultor, mirem de fer-lo de la millor manera possible, tot treballant els seus camps com si fossin els nostres, intentant aplicar els fitosanitaris imprescindibles amb el cost més baix possible i donant el màxim rendiment al cultiu. També ens esforcem a donar una resposta de servei immediata.\nQuins ‘partners’ els ajuden per dur a terme tot plegat?\nEns sentim satisfets amb les entitats financeres i especialment amb BBVA, per la disponibilitat a l’hora de fer visites personalitzades i les facilitats que ens ofereix amb la banca en línia. Considerem molt importants les línies que hi ha obertes per als ajuts que oferim als agricultors amb el pagament a la collita. Tot això, tramitat i supervisat pel nostre gestor de confiança.


El Terrassa acomiadarà la temporada contra el Llevant en l'adéu d'Enrique Martín\nEl Terrassa tancarà demà a casa la temporada. Amb la permanència assegurada i la incertesa de saber si tornarà Miguel Àlvarez a la banqueta, el de demà serà un partit de comiats. El del tècnic Enrique Martín, però també el d'alguns jugadors que no continuaran com són el cas de Gibanel o Cristian.\n18/06/2004 - 00.00 Actualitzat 18/06/2004 - 17.10\nEl Terrassa s'acomiadarà demà de l'afició i tancarà la temporada amb un partit intranscendent contra el campió Llevant. El partit servirà de comiat d'Enrique Martín a la banqueta del Terrassa. Jugadors com ara Gibanel o Cristian també s'acomiadaran de l'afició. El club també vol desprendre's d'altres jugadors, com David Sánchez o Ismael, però tenen contracte en vigor. Els vallesans podran fer el passadís al Llevant, que arriba com a campió. Curiosament, l'equip valencià tampoc no ha renovat el seu entrenador, Manolo Preciado, malgrat haver aconseguit l'ascens. Bernd Schuster serà el seu substitut. Avui es disputa el partit avançat Elx-Salamanca, totalment intranscendent. Per demà queda la resta de la jornada, amb partits decisius per a l'ascens, com Numància-Recreativo, Tenerife-Getafe i Eibar-Alabès. Entre els partits transcendentals per al descens hi ha el Leganés-Còrdova.\nEl Terrassa fa oficial la marxa d'Enrique Martín i ja li busca substitut\nEnrique Martín no continuarà com a tècnic del Terrassa la temporada que ve


Medi Ambient no té decidit encara on construirà la depuradora de l'Alt Maresme\nEls alcaldes afectats estan indignats pel retard i reclamen saber «d'una vegada» la ubicació\nL'Alt Maresme necessita una depuradora des de fa 14 anys. Una de les zones turístiques catalanes amb més potencial arrossega aquest dèficit històric, primer, per la manca de consens entre els alcaldes sobre la ubicació definitiva i, després, pel canvi de govern a la Generalitat que va obligar a replantejar el projecte inicial de fer-la a la muntanya de Montpalau, a Pineda. Des del desembre passat, sobre la taula de Medi Ambient hi ha dues propostes noves: una zona al costat de la Tordera, a Malgrat, i uns terrenys a Santa Susanna, a dues passes de la platja. De moment, però, no se n'ha triat cap.\n+ Imatge general dels terrenys que Malgrat de Mar ha ofert per poder construir la depuradora de l'Alt Maresme. Foto: QUIM PUIG\nL'alcalde de Pineda, Joan Morell (CiU), i l'alcaldessa de Malgrat, Conxita Campoy (PSC), no amaguen la seva decepció davant el retard a l'hora de decidir el lloc on s'instal·la la planta depuradora. Amb l'estiu a sobre i sense notícies de Medi Ambient, els dos alcaldes consideren que la decisió de la Generalitat no es pot allargar més. «La millor opció es troba en els terrenys de Pla de Grau, a Malgrat, que són al costat de la Tordera i que facilitarien la regeneració dels aqüífers», apunta Morell, i Campoy precisa que l'espai ocupa els metres necessaris per fer un equipament d'aquest tipus «a més de trobar-se lluny del nucli urbà». Per la seva banda, l'alcalde de Santa Susanna, Joan Campolier (CiU), va aprofitar una visita de Pasqual Maragall a la comarca per fer una proposta «informal» per posar la depuradora en uns terrenys molt a prop de la platja i a tocar de l'actual decantadora. «Va ser una idea, però que no es podrà tirar endavant si la Generalitat no ens assegura que la instal·lació no provocarà cap tipus de problema per a la població», avança l'alcalde. Campolier respon així a les crítiques dels altres alcaldes perquè els terrenys que ofereix es troben a menys de 500 metres d'habitatges. D'altra banda, la zona es troba afectada per les restriccions urbanístiques marcades pel pla de protecció del litoral. La resposta de Medi Ambient, fins ara, ha estat d'anar allargant setmana rere setmana la decisió final. Els famosos «quinze dies» que Salvador Milà va donar de termini màxim al mes de febrer per saber la ubicació de la depuradora no s'acaben de complir. La depuradora, segons el projecte inicial, hauria d'estar enllestida a final del 2007.\n>Impediments, problemes i entrebancs


Què és i com ens ha afectat la pandèmia del Coronavirus – El Pilar Report\nQuè és i com ens ha afectat la pandèmia del Coronavirus\nmaig 13, 2020 octubre 19, 2020\nGreus consequències per a la població mundial pel nou virus anomenat Covid-19\nLa pandèmia i el seu origen\nAbans de parlar sobre les conseqüències del Coronavirus, parlem sobre on, com i quan va començar aquesta pandèmia. El nou coronavirus va aparèixer per primera vegada a la ciutat xinesa de Wuhan. A mitjans del mes de desembre es van detectar, per part de les autoritats sanitàries, diversos casos de pneumònia produïda per una causa desconeguda, en aquell moment es va donar una alarma sobre una nova malaltia.\nUna investigació posterior va determinar que es tractava d’un nou tipus de virus, de la família Coronavidae. Els coronavirus són una sèrie de virus anomenats així per la seva forma, ja que tenen una mena de corona en el seu nucli. Aquests organismes conviuen amb els humans des de sempre i n’hi ha molts tipus. Però la primera anàlisi realitzada al nou virus va determinar que era “una mica diferent” als dos altres casos de coronavirus detectats en humans, el SARS i el MERS, prou diferent com per poder ser considerat com a una nova malaltia.\nEl punt comú dels primers casos de nou coronavirus va ser el mercat de la ciutat xinesa de Wuhan: aquí és on va començar la crisi sanitària actual. El mercat de Wuhan és un mercat d’animals. D’aquí la importància d’esbrinar des de quin animal ‘va fer el salt’ el coronavirus per infectar els humans. Encara que l’anàlisi suggereix que els ratpenats podrien ser l’hoste original d’aquest virus, un animal venut en el mercat de marisc a Wuhan podria representar un hoste intermedi que va facilitar l’aparició de virus en humans. També s’ha parlat de la possibilitat que fos el pangolí l’hoste intermedi. Així va ser com, poc a poc la malaltia, va anar-se estenent al voltant del món fins a arribar a la situació actual.\nLes conseqüències del coronavirus a Espanya\nA part de provocar el contagi de 146.000 persones i la mort d’unes 14.500, només fins al moment d’escriure aquest article, la majoria dels problemes provocats pel coronavirus són econòmics. A causa del confinament molta gent s’ha quedat sense feina i també pel mateix motiu el turisme ha caigut d’una manera molt estrepitosa. També s’ha enfonsat el PIB (producte interior brut), ja que molta gent no treballa i llavors l’activitat econòmica baixa molt dràsticament. A nivell mundial ha produït una caiguda a la borsa on la majoria d’empreses han baixat, igual que petroli. També per culpa del Covid-19 s’ha produït el tancament indefinit d’escoles, instituts i universitats provocant una alteració en els estudis dels alumnes.\nmarç 4, 2020 octubre 19, 2020\nFactors que han propiciat l’actual crisi al Futbol Club Barcelona\ngener 29, 2020 octubre 19, 2020\nBàsquet infantil: una bona opció per fer esport a Premià de Mar\nAixí va ser el cinquè torneig internacional de gimnàstica rítmica


10 llocs on menjar calçots a Barcelona\n10 gener 18\nSi estàs de vacances a Barcelona de novembre a abril, estàs d'enhorabona: és el moment perfecte per gaudir d'una bona calçotada. Aquest menjar tradicional català és una experiència ineludible per viure els costums de la costa mediterrània.\nCalçotades: una tradició que no et pots perdre\nEls calçots són hortalisses semblants a la ceba blanca que són una part fonamental de les gastronomia catalana tradicional. Es preparen a la brasa, deixant que la part exterior es cremi una mica en les flames. S'acompanya de la salsa romesco, en la qual es suquen bé abans de menjar-los.\nOn menjar calçots a Barcelona\nEt proposem una selecció de deu restaurants de calçots a Barcelona, perquè puguis degustar a un preu envejable:\nEs troba al cor de Sants i és un dels llocs emblemàtics de les calçotades a la ciutat. En ser un dels restaurants favorits per menjar calçots, és recomanable fer una reserva primer. Restaurant Carmen - Carrer de Valladolid, 44\n2. El Jardí de l'Àpat\nEl Jardí de l'Àpat es troba a tocar del Park Güell, de manera que pots aprofitar la teva visita a una de les més grans obres de Gaudí per provar els seus famosos calçots. El Jardí de l'Àpat - Carrer Albert Llanas, 2 - Torre\nAl centre del barri de Gràcia, aquest restaurant està decorat com si es tractés d'una casa tradicional. Assaborir els calçots en aquest entorn és fonamental per als que volen viure l'experiència de les autèntiques costums catalanes. El Disbarat - Carrer del Montseny, 14\nSi et trobes per la zona del Poble Nou, pots provar la millor gastronomia catalana en aquest local, en un entorn absolutament modern i d'última generació. Quinabarra! - Carrer de la Ciutat de Granada, 130\nEspecialitzat en cuina a la brasa, aquest restaurant situat a l'Hospitalet de Llobregat prepara els calçots al carbó, amb el que s'asseguren un resultat deliciós. Brasería Piras - Carrer del Montseny, 10\nÉs el lloc perfecte per viure l'experiència barcelonina, ja que no només serveixen calçots a la brasa en temporada, sinó que és també el lloc ideal per veure en companyia un partit del Barça. Som.Y - Plaça d'Osca, 5\nÉs el local del xef Juanjo Martínez. Es troba al barri de Gràcia i té la peculiaritat de presentar els plats en llaunes de conserva, si estàs buscant una opció més original. Lata-Bern@ - Torrent de les flors, 53\nSi vols moure't als afores de Barcelona, aquest restaurant és el lloc ideal per provar una calçotada tradicional amb una vista impressionant sobre la Ciutat Comtal. Situat a la serra, és una de les opcions més captivadores de la llista. Nou Can Martí - Passatge de la Font del Mont, 4\n9. Maur - Muntaner\nTambé pots gaudir d'uns calçots amb salsa romesco a l'Eixample. La seva gastronomia té tot el sabor tradicional, ja que cuinen els seus plats en forns de llenya. Maur-Muntaner - Carrer del Muntaner, 121\nA la meitat de l'Eixample tens aquest restaurant amb una terrassa encantadora, per gaudir d'uns calçots al bon temps de la primavera barcelonina. Balmes/Roselló - Carrer de Balmes, 129 Bis Tot i així, si estàs buscant la veritable experiència de la calçotada tradicional, el millor és apuntar-te a alguna festa de barri, a finals de gener, i compartir les delícies de la gastronomia catalana amb els veïns.\nPhoto Credit: Castellers d'Esplugues


IB3 | Laboratoris concertats pel Govern fan prova d'antígens en lloc de la PCR exigida per tornar\nIB3 Notícies > societat > Laboratoris concertats pel Govern fan prova d’antígens en lloc de la PCR exigida per tornar\nLaboratoris concertats pel Govern fan prova d’antígens en lloc de la PCR exigida per tornar\nSalut sosté que pagarà només els PCR i no els antígens, tot i que, segons la conselleria, les factures dels laboratoris no especifiquen la classe de prova realitzada\nLaboratoris contractats pel Govern han realitzat proves d’antígens a residents que no serveixen per entrar a les Illes. Salut només havia de pagar PCR en origen, però les factures no distingiran la classe de prova realitzada. Això, quan demà s’acaba l’acord que, des del 20 de desembre, ha permès els residents fer-se proves gratuïtes contra la Covid abans de viatjar a Balears.\nEl control sanitari vigent des del 20 de desembre estableix que tots els passatgers han de disposar d’una PCR negativa feta amb 72 hores d’antelació. Una prova voluntària i que és gratuïta per als residents, gràcies a l’acord assolit pel Govern amb diferents laboratoris. Però aquests centres realitzen també tests d’antígens, de resultat immediat, que no són vàlids per passar el control aeroportuari.\nSalut sosté que pagarà només els PCR i no els antígens, tot i que, segons la conselleria, les factures dels laboratoris no especifiquen la classe de prova realitzada. El Govern paga entre 48 i 50 euros per cada test. Fins al moment, 16.000 residents han arribat a les Illes amb una prova en origen, la qual cosa ha suposat una despesa pública de 800.000 euros.\nDespesa que no augmentarà, ja que demà acaba l’acord pel qual el Govern ha finançat aquests tests. Així que, a partir de diumenge, ja no es podran fer proves Covid a la península de manera gratuïta. Qui vulgui fer-se un test en origen l’haurà de pagar: entre 110 i 120 euros per PCR. Si no es vol pagar, sempre quedarà l’opció de sotmetre’s a una prova d’antígens gratuïta a l’arribada al port o aeroport.


Patrimoni de la Humanitat per la UNESCO Gaudeix de la pau i tranquil·litat que ofereix el monestir de Poblet i visita el cenobi de la mà d'un dels guies que us acompanyaran i us explicaran les històries que amaga el monestir mentre recorreu l’església major, el claustre major, el refetor, la cuina, ...\nVisita guiada des de Rojals a les pintures rupestres de Mas d'en Llort i el Mas de Ramon de Bessó. El punt de trobada amb els visitants és davant de l'Oficina de Turisme, des d'on s'anirà amb els cotxes particulars fins a Rojals, punt de sortida i arribada de l'activitat. A partir d'aquest indret ...\nRuta templera i hospitalera nocturna [TANCAT PROVISIONALMENT]\nLa Ruta Templera i Hospitalera nocturna de l'Espluga de Francolí és un recorregut pels carrers medievals de la vila, on diferents audiovisuals permetran entrar dins la vida dels habitants que vivien al poble; els jueus, els menestrals, els pagesos i els senyors. Els visitants aniran acompanyats d' ...\nVisita guiada a Barberà de la Conca [TANCAT TEMPORALMENT]\nTANCAT TEMPORALMENT Barberà de la Conca és el poble que dóna nom a la comarca, la Conca de Barberà. El poble, assentat sobre un turó, es formà a redós del castell, i és visible des de molts llocs de la comarca. Bressol del cooperativisme avui la Cooperativa Agrícola i el Viver de Celleristes ...\nCada dia de la setmana tens la possibilitat de conèixer la història, les anècdotes i les tradicions que fan de Montblanc una #VilaAmbCaràcter. Recorregut Inici de la visita a l'Oficina de Turisme. Es visitaran els principals carrers i places, els edificis emblemàtics des de l'exterior i es pujarà a ...


Un militant de la CUP denuncia que li han disparat amb balins al balcó perquè hi té una estelada\nLa formació, que ha fet públics els fets a través de les xarxes, els considera un "atac d'odi"\nARA Barcelona 09/02/2018 12:52\n651x366 Imatge difosa a través del compte de Twitter de la CUP de Santa Perpètua de Mogoda @CUPStaPerpetua / CUP Imatge difosa a través del compte de Twitter de la CUP de Santa Perpètua de Mogoda @CUPStaPerpetua / CUP\nUn militant de la CUP de Santa Perpètua de Mogoda assegura que li han disparat cinc balins al balcó de casa perquè hi té una estelada penjada. La formació ha fet públiques les imatges de la presumpta agressió a través de les xarxes socials.\nEn un comunicat, la formació ha qualificat els fets d'"atac d'odi": "Que sàpiguen, aquells que conreen l'odi, que no ens atemoriran. L'estelada seguirà on és", asseguren. També expliquen que recentment s'han trobat amb "pintades" amb amenaces de mort i que són habituals els "insults" contra militants de la formació. "Contra nosaltres tot s'hi val. D'això se'n diu feixisme".\nEl 22 de gener un veí del barri de les Corts, a Barcelona, va denunciar davant dels Mossos que li havien disparat balins contra la finestra de casa, on té penjada una estelada. Sospitava que li havien disparat des de l'edifici del davant, perquè era l'únic que tenia una bandera independentista.


En la primera d'aquestes tres formes hem fet una distinció mitjançant un morfema unit al verb; en les altres dues, en canvi, hem fet servir el que s'anomena un verb auxiliar.\nEn principi, dos verbs voldria dir dues oracions; però hi ha motius per considerar que en els exemples suara esmentats i en situacions anàlogues els dos verbs es comporten com una unitat. Podem preguntar-nos si hi ha algun criteri per separar el sistema de verbs auxiliars d'una veritable oració subordinada: sense entrar en complexitats, podem dir que el conjunt verb + auxiliar comparteix tots els arguments i els complements; una oració subordinada pot tenir-ne de diferents. En canvi no seria vàlid el criteri de la distància entre tots dos. En català mateix podem dir\nM'has ben sorprès\ni no volem pas renunciar a considerar 'has sorprès' com una mena d'unitat. I això, que és marginal en català, és la norma en d'altres llengües. És el que passa en anglès en determinades circumstàncies:\nHave you closed your book?\nHas tu tancat el_teu llibre?\nAlgunes llengües compensen la pobresa de la flexió verbal amb l'abundància dels verbs auxiliars. És el cas de l'anglès:\nUn cas semblant és el de l'alemany:\nÜbermorgen werde ich die Arbeit beendet haben\nDemà_passat [Futur] jo la feina acabat haver\n(Notem, de passada, la gran distància entre l'auxiliar 'werde' i el conjunt que en depèn, 'beendet haben'.).\nEn aquestes construccions un dels verbs, l'auxiliar, sol prendre els morfemes propis d'un verb ordinari, mentre l'altre es posa en una forma poc marcada (infinitiu, participi, etc.):\nHa encès el foc.\nHavia encès el foc\nHaurà encès el foc\nHagi encès el foc\nEls verbs auxiliars sovint es diferencien dels verbs ordinaris per una morfologia amb menys variacions però alhora més 'irregular'. Així en anglès l'auxiliar 'shall' és un verb defectiu, que només té dues formes, i que alhora és irregular:\nEn tots els exemples precedents l'ús del verb auxiliar aporta matisos sobre temps i aspecte; però també hi ha casos en què se n'aporten de veu, mode i negació.\nPel que fa a la veu, el català mateix ens en forneix exemples:\nAquesta casa fou destruïda durant la guerra\nTambé poden introduir-s'hi variacions de mode. En anglès, per exemple, una part de l'imperatiu es fa amb l'auxiliar 'let':\nEn anglès l'adverbi de negació no pot acompanyar els verbs ordinaris, només els modals; per aquest motiu la negació dels verbs es fa amb l'auxiliar do acompanyat de l'adverbi de negació 'not':\nElla no em coneix\nAlgunes llengües tenen un verb auxiliar de negació: en finès hi ha el verb 'e-', que s'uneix a les terminacions personals, com qualsevol altre verb, però sense marques de temps ni aspecte; aquestes van, si cal, amb el verb dependent, en una forma especial sense morfemes de persona:\nE_mme tarvitse hevos _ta\nNo_[Pers. núm.] necessitar cavall _[Cas]


El figuerenc ha dominat el combat des del començament i s'ha assegurat la seva presència a la final d'aquest dimecres a les 23.30 h, gràcies a un tercer assalt contundent. Competirà contra el sud-coreà Daehoon Lee\nNATALIA ARROYO Barcelona Actualitzada el 08/08/2012 18:37\n260x366 Joel González fa un atac al cap del colombià Óscar Muñoz / TOSHIFUMI KITAMURA / AFP Joel González fa un atac al cap del colombià Óscar Muñoz / TOSHIFUMI KITAMURA / AFP\nJoel González ha derrotat el colombià Óscar Muñoz per un clar 13-4, gràcies a un tercer assalt contundent en què el català ha sumat 10 punts, per només 2 del seu rival. El figuerenc s'ha classificat per disputar la final olímpica al pavelló ExCel a les 23.30 h, contra el sud-coreà Daehoon Lee, que ha superat 7-6 el rus Alexey Denisenko.\nGonzález ha començat guanyant el primer assalt, per 1-0. Ha sigut en el segon quan ha semblat agafar un lleuger avantatge per afrontar més tranquil l'últim assalt, però les reclamacions dels colombians (que han demanat revisió a través del vídeo) han fet que el cop al cap (3 punts) no sumés al marcador.\nEn l'últim assalt, Joel González ha pogut completar un bon atac i posar-se per davant (6-3). Un altre atac l'ha situat quatre punts per sobre. Això ha accelerat el colombià, i el de Figueres ha pogut puntuar amb contundència per arrodonir el triomf amb un imponent 13-4.\nLa mallorquina Brigitte Yagüe completa una remuntada espectacular i disputarà la final olímpica de taekwondo -49 kg (23.15 h)


Cort presenta el pla estratègic 2015-2019 de l'ens\n2 min. Palma 24/10/2016 14:18\n651x366 Joana Maria Adrover, acompanyada del batle i la nova gerent de PalmaActiva. Joana Maria Adrover, acompanyada del batle i la nova gerent de PalmaActiva.\nDe les 3.000 persones que van utilitzar els serveis d'orientació de PalmaActiva entre juny del 2015 i juny del 2016, 394 van trobar feina, un 66% més que durant l'any anterior. A aquesta xifra, s'hi han de sumar els usuaris que van obtenir un lloc de feina des de la llançadora d'ocupació o després d'haver fet un curs de formació de l'agència d'ocupació municipal.\nSón part de les dades presentades aquest dilluns per Joana Maria Adrover, regidora de Turisme, Comerç i Treball de l' Ajuntament de Palma. Adrover ha assegurat que aquesta informació confirma que "el personal de PalmaActiva està fent una tasca excel·lent" i ha recordat que en les pròximes setmanes es posaran en marxa nous cursos i programes per incentivar l'ocupació, com el projecte de garantia juvenil, que contractarà 26 persones durant un any a l'IMI i a l'àrea d'Infraestructures (realitzant tasques de jardineria).\nDurant la roda de premsa, Adrover ha presentat el Pla Estratègic PalmaActiva 2015-2019, fonamentat en la promoció de l'ocupació, la formació i la promoció econòmica i del petit comerç. La regidora ha especificat quines seran les actuacions més destacades en cada un d'aquests àmbits (com promoure un pacte local per a l'ocupació, oferir cursos relacionats amb els sectors econòmics emergents o dinamitzar el comerç local a través de, per exemple, subvencions).\nEl batle de Palma, José Hila, ha assegurat que la "generació d'ocupació és una prioritat absoluta" per a l'equip de govern i ha explicat que, des de l'Ajuntament, es vol "donar exemple" a les empreses per posar en marxa iniciatives com les clàusules socials. Hila també ha destacat la col·laboració amb l'àrea de Benestar Social per ajudar persones en risc d'exclusió social a trobar feina i, d'altra banda, ha fet menció de les "espectaculars" xifres del turisme d'enguany, positives, segons el batle, pels llocs de feina que generen.


La penosa actuació dels Estats Units contra l’EI - Cat Diàleg - Diari Digital català\nEl país nord-americà només ha instruït tropes i ha fet petites intervencions aèries. Insuficients per combatre a les forces terroristes del Daeix\nFocusMónZPortada DerechaZResto 30 September, 2015 Lluís Llaquet 1\nInici » Historic » La penosa actuació dels Estats Units contra l’EI\nFrança ja ha començat els bombardejos i Rússia ja té el permís del seu parlament per atacar l’Estat Islàmic. El grup terrorista més potent del món i un dels problemes de seguretat internacional més importants de la dècada. Un assumpte que, però, ha tingut la intervenció internacional més dèbil i insuficient. Tant que, potser arriben tard. Cal recordar que per molt menys es va conquerir Iraq.\nTal com constata el corresponsal de La Vanguardia a l’Orient Mitjà, Tomàs Alcoverro, l’Estat Islàmic “ha anat estenent el seu domini”. Mentrestant, “la coalició antiterrorista capitanejada pels Estats Units contra el grup islàmic del Daeix, ha fracassat”, sobretot quan “milers de refugiats sirians s’abaten sobre Europa arran de la catastròfica situació del seu país”, destaca el periodista.\nPer ell, des que començà la ineficaç campanya nord-americana contra el Daeix, aquesta organització terrorista “ha duplicat l’extensió del territori sota el seu domini, ha avançat els fronts militars de Síria, excepte en el front kurd, ha aconseguit la ciutat de Palmira, amenaça la vital carretera entre Damasc i Homs i s’ha apoderat de jaciments petrolífers”, relata Alcoverro. Mentrestant, “els Estats Units no aconsegueixen enquadrar ni encoratjar grups moderats de l’oposició” per combatre’l, es queixa l’especialista.\nDe fet, l’única acció clara que han dut a terme ha estat una inversió de 500 milions de dòlars per instruir 5.000 sirians que havien d’entrar en combat a finals d’aquest any, però amb prou feines 200 reben instrucció actualment. Ara mateix, però, en combaten 3 o 4 soldats sirians entrenats pels Estats Units, ja que els primers a ser instruïts van abandonar el front atemorits després de patir un atac d’una cèl•lula d’Al-Qaida.\nAixò, junt amb alguns bombardejos de posicions terroristes a Síria, ha estat tota l’ajuda internacional contra l’EI. Una resposta insuficient que ha provocat una allau de refugiats, tal com destaca Alcoverro, que fugen del territori per salvar la vida. Unes persones que ara cal acollir i integrar, com a mínim, mentre se soluciona l’assumpte al seu país.\ncatdialeg1747 Estat Islàmic79 Estats Units98


Joc de preguntes per passar el confinament: Coneixes Cassà?\nDes de l’Arxiu Municipal de Cassà de la Selva i el GREC (Grup de Recerca i Estudis Cassanencs) us hem proposat que aquests dies de confinament ho aprofiteu per conèixer una mica més de la història del nostre poble amb un joc per participar-hi tota la família, amb vint-i-cinc preguntes senzilles (algunes, no tant) sobre diferents aspectes de la història i la vida de Cassà. Han estat un total de dotze rondes i s'han diputat dos milers de jugades. Podeu trobar les diferents fases del joc (fins al 31 de juny) aquí:\nKahoot. Cassà. Un joc en línia per a tota la família\nPer això us proposem un joc per participar-hi tota la família, amb vint-i-cinc preguntes senzilles (algunes, no tant) sobre diferents aspectes de la història i la vida de Cassà.


Quickoffroad: Ara si... Girona-Turó de l'Home\nPublicat per Quique a 8:39\nXevi COMAS 13 d’octubre de 2011 a les 8:39\nmolt bona ruta, amb coronació del cim, aquest cop SI!!!\nSembla ser que estem posant les dents llargues a més d'un Biker. S'ha de tastar i val la pena els darrers Km. per tal de fer el cim.\nEncantat de compartir-la amb tots vosaltres i preparat per un altre repte.\nAhhh... jo tambè vaig caure en el tram de pedres que finalment et vàrem esperar. Caiguda tonta per no poguer treure el pedal esquerra... ja em fallaven les forces.\nTxema 13 d’octubre de 2011 a les 20:23\nQuique!!! quines rutes que ens prepares!! espectaculars!! Primer va ser Girona-Badalona (quan hi penso encara no m'ho crec), ara Girona-Turó de l'Home, impresionant,,,la veritat es que ja em fa patir la pròxima ruta que deus estar rumiant!!! jeje. Molt content de fer aquesta ruta amb tots vosaltres, va anar tot sobre rodes, como no! i vaig disfrutar moltíssim! Vinga, fins la propera!!!\nj o a n f t 3 de novembre de 2011 a les 10:02\nEnhorabona per aquesta rutassa! En conec d'un que la primera vegada també va haver de retirar-se... ;)


Acte de descobriment de placa commemorativa del 45 aniversari de la incorporació de la dona – Ajuntament d'Elx\nHomePolicia LocalActe de descobriment de placa commemorativa...\nActe de descobriment de placa commemorativa del 45 aniversari de la incorporació de la dona\nA l’acte ha assistit el regidor de Seguretat, el Sr. José Pérez, el comissari de Policia Nacional a Elx, així com diversos regidors dels diferents partits polítics.\nLes companyes en actiu han abrigallat en l’acte a les primeres dones policia de la plantilla, les primeres de la Comunitat Valenciana al seu moment.\nEl dia 31 de maig a les 10.30 ha tingut lloc l’acte de descobriment de la placa commemorativa, instal·lada en la recepció de la Prefectura de la Policia Local, amb motiu del 45 aniversari de la incorporació de la dona al Cos. A aquesta ha assistit el regidor de l’àrea de Seguretat, Sr. José Pérez, que al costat del Comissari Principal Cap, César Zaragoza, han dedicat unes paraules a les primeres dones policia de la plantilla i que han estat abrigallades en el dia d’avui per les seues companyes en actiu.\nZaragoza ha destacat la importància de “l’especial sensibilitat en el tracte que les dones han aportat a la labor policial a la nostra ciutat” durant aquestes dècades, ha advertit que les plantilles més equilibrades quant a sexe resulten ser les més eficients en els estudis realitzats. També s’ha reconegut l’esforç de l’Oficial Tenza per reunir a les protagonistes aquest homenatge en el seu 45 aniversari i la promoció dels actes de reconeixement.\nHa tancat el torn de paraula l’Oficial Francisca Ballester, ja jubilada i partix aquest primer grup, que va animar a les seues companyes a seguir lluitant per aconseguir una igualtat total, especialment referent a la maternitat i la conciliació familiar.


La «nova normalitat» a la platja: para-sols separats quatre metres - Diari de Girona\nLa «nova normalitat» a la platja: para-sols separats quatre metres\nSanitat desaconsella el bany, ja que es desconeix si el virus es manté actiu en l'aigua salada · A més d'imposar el distanciament social, les zones de trànsit i el mobiliari esportiu es desinfectaran cada dia\nAquesta imatge no serà possible aquest estiu a Espanya · DdG\nAquesta imatge no serà possible aquest estiu a Espanya\nEl Ministeri de Sanitat va fer públic ahir un document amb recomanacions per a l'ús de les platges que proposa que es fixin distàncies de quatre metres entre para-sols i planteja que els gestors d'aquests espais puguin sectoritzar-les per assegurar el distanciament. El Ministeri hi apunta que s'haurà de controlar l'aforament de les zones de bany marítimes que tinguin una afluència de persones important i que, per això, caldria garantir els 4 metres entre gandules, para-sols i altres elements, que els gestors dels espais podran podran establir «elements de parcel·lació». No es recomana la pràctica d'esports col·lectius ni les reunions de més de 15 persones i es recomana una neteja diària de la sorra de la zona de bany però no la desinfecció.\nEn el document, el Ministeri de Sanitat explica que a les platges i zones de bany existeix el risc de contagi per la COVID-19 donada la interacció entres persones. El Ministeri desconsella el bany i l'ús recreatiu d'aigües continentals en aquesta temporada 2020. De fet, recorden que no es disposa d'informació científica sobre la capacitat del virus de mantenir-se infecciós en aigua salada. Pel que fa a la sorra, diuen que l'acció conjunta de la sal de l'aigua del mar, la radiació del sol i l'alta temperatura podrien ser favorables per la desactivació dels agents patògens.\nEntre altres mesures, les persones que facin passejades arran de mar hauran de respectar, com a mínim, dos metres de distanciament social. No es recomanen els esports col·lectius i les reunions de més de 15 persones o de membres de la mateixa família o que no convisquin en el mateix domicili i la utilització de tot tipus d'infraestructures de platja. A banda de la neteja de la sorra, que es limita a la retirada de residus orgànics i inorgànics, s'aposta perquè els usuaris i treballadors compleixin les mesures de distanciament social, les normes d'higiene i aplicar criteris tècnics de manteniment, neteja i desinfecció.\nEl mobiliari de la platja, les superfícies, zones comunes i de trànsit com les passarel·les de fusta sí que s'hauran de desinfectar cada dia. Les guinguetes hauran de seguir els protocols establerts pels establiments hotelers, mentre que espais tancats com els vestuaris, banys o els punts dels socorristes s'hauran de ventilar, netejar i desinfectar. Les instal·lacions esportives i de joc s'hauran de desinfectar abans de l'obertura de les platges i no es podran utilitzar fora de l'horari de bany. Cada ajuntament haurà d'elaborar un protocol amb totes les mesures en matèria de prevenció de riscs laborals.\nLa cerca d'hotels es dispara\nL'agència de viatges en línia espanyola Destinia va registrar un augment en les recerques d'hotels nacionals d'un 142% aquest cap de setmana, després que Pedro Sánchez anunciés dissabte la reobertura del turisme nacional a finals de juny. A més, va assegurar que a partir del mes de juliol, es reprendrà també l'entrada de turisme estranger. Es tracta d'un volum de recerques que no es donava des d'abans del 14 de març. Les localitats més buscades des de les declaracions del president de Govern han estat Benidorm, Salou, Peníscola, Lloret de Mar, Torremolinos, Cambrils, Benalmádena, Gandia, Mojácar, Santa Susanna, i Calella. A més dels hotels de platja, també s'han incrementat les recerques d'hotels rurals, i hi ha hagut un pic de consultes d'allotjaments de costa a la zona portuguesa de l'Algarve.\nSegons el director general de Destinia, Ricardo Fernández, es tracta d'un anunci «molt positiu» per al sector. «D'una banda, envia un missatge internacional que volem seguir sent rellevants com a destí favorit en el sud d'Europa i entre els països mediterranis i, de l'altra, transmet tranquil·litat al conjunt de la ciutadania sobre els propers mesos: tindrem estiu i podrem viatjar».


La confiança de l'amfitrió contra una Alemanya afeblida per les baixes - Diari de Girona\nLa confiança de l'amfitrió contra una Alemanya afeblida per les baixes\nefe/ddgmarsella 07.07.2016 | 00:00\nAlemanya i França reviuen la seva vella rivalitat aquesta nit (21.00), al Velodrome de Marsella, amb la final de l'Eurocopa en joc i un pronòstic incert. En principi, Alemanya, avalada pels antecedents i la seva condició de campiona del món, hauria de ser la favorita, però les nombroses baixes amb què compta Joachim Löw i els dubtes que va mostrar el mateix tècnic davant Itàlia han llimat una mica l'aura de inaccessible de la Mannschaft.\nLöw no té per sanció el central Mats Hummels i per lesió no podrà utilitzar ni Sami Khedira, ni Mario Gómez, la solució ofensiva en els últims partits. Pendent de l'evolució de l'esquinç de genoll de Bastian Schweinsteiger, que havia de ser el substitut de Khedira al centre del camp, i de la sobrecàrrega muscular del central Benedikt Höwedes, el tècnic ha de recompondre un trencaclosques confiant més en la qualitat de la seva plantilla que en un funcionament harmònic.\nL'absència de Hummels pot ser coberta pel jove Joshua Kimmich, un migcampista al qual Pep Guardiola va reconvertir en central al Bayern, mentre que per al centre del camp pot entrar el jugador del Liverpool Emre Can. Götze o André Schürrle, amb Lukas Podolski o el jove Leroy Sané com altres possibilitats, són les opcions atacants.\nDe la seva banda França arriba eufòrica a Marsella. Davant Islàndia (5-2) van desaparèixer tots els seus complexos, per fi va donar una bona imatge i es va guanyar una afició que espera convertir el Velodrome en una olla de pressió. Compta, a més, amb el desig de revenja. El dels actuals jugadors, la majoria dels quals va patir una dolorosa derrota en els quarts de final del Brasil 2014 (1-0) i el de generacions que han vist com els alemanys sempre s'imposaven en els partits oficials, tots als Mundials.\nPer a aquesta important cita Didier Deschamps recupera el central valencianista Adil Rami en la defensa i també el migcampista del Leicester N'Golo Kanté, però podria mantenir Samuel Umtiti, el fitxatge sorpresa del Barcelona, ??i Moussa Sissoko, que van jugar davant Islàndia oferint un gran rendiment.\nEl seu repte és demostrar que pot atacar el campió del món, aprofitant el bon moment d'Antoine Griezmman, Olivier Giroud i Dimitri Payet, la davantera més efectiva del torneig.


Sòls continus Knauf Tecnofloor - Construcció (Materials) - Sòls continus\nKnauf España - Paviments i revestiments continus\nSòls continus: les diferents instal·lacions van per sota del sòl\nTecnofloor és un model de sòl continu de la signatura Knauf. Amb aquest tipus de sòls, el pas de les diferents instal·lacions van per sota del sòl. Gràcies als elements variables del sistema Tecnofloor, hi haurà sempre fàcil accés a l'espai buit per realitzar treballs de mantenimeinto. Així, les instal·lacions sempre estaran en bones condicions de funcionament.\nLa instal·lació amb suports ajustables es realitza sempre sobre els eixos d'instal·lació adequats. D'aquesta manera es garanteix un aprofitament superior al 90% de l'espai sota el sòl per a les canalitzacions de les instal·lacions domèstiques.\nVint-i-quatre hores després del muntatge, les plaques del sistema Knauf Tecnofloor estan llestes per ser recobertes amb els revestiments restants, sense necessitat d'aplicar una capa d'anivellació. Així mateix, un disseny especial garanteix la combinació sense problemes dels elements de Knauf Tecnofloor amb altres paviments, facilitant d'aquesta manera l'accés a espais que necessiten una cura intensiva, com a corredors, així com altres espais molt transitats. La instal·lació de les soleras es realitza sense necessitat d'eines especials.\nEl sistema de sòls continu destaca per la seva gran resistència fins i tot amb espessor reduït, per la col·locació ràpida, i per estar llest en 24 hores per col·locar el revestiment. És ideal per a revestiments de tots els espessors i per a revestiments de gran duresa. Pot combinar-se amb el sòl continu d'elements Knauf.


Benvingut/da a l’espai de serveisdel Col·lectiu Aicat Barcelona. Disposem de diversos serveis gratuïts i de pagament.\nSi ets subscriptor/a o adherit/da al Col·lectiu Aicat Barcelona disposes de certes bonificacions i descomptes preferents. Pots adquirir les eines i els recursos a un preu bonificat fent ús del codi del teu número de carnet de subscriptor o d’adherit al Col·lectiu.\nSi ets seguidor del Col·lectiu Aicat Barcelona pots beneficiar-te de bonificacions i descomptes en campanyes que realitzem de forma recorrent a les nostres xarxes socials i canals de comunicació de la comunitat Aicat. Consulta tots els requisits per formar part de la comunitat del Col·lectiu aquí.


Inici > Màrqueting educatiu: l'escola ha de fer olor de punta de llapis\nAquest és un exemple de la llista de recursos per a les escoles que es van exposar en la IV Jornada de Màrqueting Educatiu que va organitzar la setmana passada la Fundació Escola Cristiana  de Catalunya. Evidentment, no es poden vendre les escoles com si fossin un producte més del supermercat, però el màrqueting pot ser una eina de diàleg amb l'entorn, per saber què esperen els pares. Així ho explica en la presentació de la jornada Julio Andreu, responsable de formació de la Fundació Escola Cristiana.\nEn la jornada també es va presentar l'experiència concreta de diverses escoles que han posat en pràctica accions de comunicació i màrqueting. Ricard López, de l'escola Dominiques de l'Ensenyament  de Barcelona, Modest Jou, director general de la FEDAC, Jordi Gibert i Víctor Neila, de La Salle Figueres  i La Salle Torreforta  de Tarragona, van compartir les seves experiències.\nURL d'origen: https://www.catalunyareligio.cat/ca/articles/marqueting-educatiu-lescola-ha-fer-olor-punta


+INFO - FlamaSBD\nQuim som les organitzadores del festival musical “La Flama, 10 anys de lluites populars a Sabadell”\nEl festival “La Flama, 10 anys de lluites populars a Sabadell” està organitzat pel Moviment Popular de Sabadell (MPS). El MPS som una xarxa de col·lectius creada a inicis del 2000 a la ciutat de Sabadell, col·lectius de caire popular i transformador membres de l'esquerra anticapitalista i independentista de la nostra ciutat. Aquests treballem en àmbits diversos i junts treballem dia a dia per construir una alternativa real a la nostra ciutat, comarca i país treballant conjuntament i també amb d'altres col·lectius espais i plataformes de la nostra ciutat.\nPer a més informació podeu clickar en aquest enllaç mps.cat o seguir-ho a twitter (@MPSabadell)\nEl Moviment Popular de Sabadell està format pels següents col·lectius:\nArran Sabadell, col·lectiu de joves de l'Esquerra Independentista que treballa arreu dels Països Catalans i que a Sabadell conta actualment amb dues assemblees formades per més d'una vintena de joves.\nCasal Independentista i Popular de Sabadell, espai de treball, lluites, trobades, socialització, debat i formació. Funciona des de fa 13 anys i integra una desena de col·lectius locals des de l'àmbit de les lluites socials i la cultura popular i més de 200 sòcies. Actualment es troba ubicat al carrer Comte Jofre 30 de Sabadell.\nCoordinadora Obrera i Sindical del Vallès . La COORDINADORA OBRERA SINDICAL (COS) és una organització sindical que lluita per la defensa i millora dels interessos dels treballadors i les treballadores. La COS nasqué l'abril de 1987 i es declara hereva del sindicalisme de classe i nacional històric (SOC, CCTT, CSTC...) i de les diverses i plurals expressions que l'han encarnat. Al Vallès neix fa uns anys, amb participació Sabadellenca, per defensar els drets dels i les treballadores a la nostra comarca.\nJusta Revolta, col·lectiu feminista de Sabadell que lluita per acabar amb les desigualtats socials derivades del patriarcat. La nostra feina s'orienta a denunciar els rols de gènere que ens estereotipen i ens sotmeten, així com a acabar amb les relacions de poder que generen. Aquestes relacions ens impedeixen alliberar-nos tant a nivell individual com social, i és per això que la tasca de Justa Revolta s’encamina a crear una societat més justa i sense desigualtats de gènere.\nJusta Revolta es va constituir al novembre del 2003. L’escenari de la nostra lluita ha estat i és principalment a Sabadell, tot i que també hem fet accions, campanyes i manifestacions a altres indrets dels Països Catalans.\nEndavant OSAN Sabadell, és una organització independentista i socialista catalana, enmarcada dins l'Esquerra Independentista dels Països Catalans, espai des d'on defensa el desenvolupament d'una estratègia d'unitat popular. Neix el juliol del 2000 a partir de persones provinents de la dissolució de la Plataforma d'Unitat d'Acció i d'altres organitzacions i col·lectius independentistes. A la nostra ciutat Endavant hi neix fa prop de 10 anys des d'aleshores treballant en el suport de les mobilitzacions socials i les diferents lluites que es produeixen a Sabadell.


Cinc visions sobre la globalització: Aielo de Malferit acull l’exposició "Posicions de resistència" - À Punt\nCinc visions sobre la globalització: Aielo de Malferit acull l’exposició "Posicions de resistència"\nAquesta és la primera de tres exposicions que es fan a la localitat amb motiu de la capitalitat cultural\nL'exposició mostra la globalització, la voracitat de les grans ciutats i l'oblit de les minories / À Punt NTC\n20 de juny 2022 - 20:37\nAielo de Malferit acull l'exposició "Posicions de resistència. Art contemporani de la Generalitat", en la qual cinc artistes mostren la seua visió del costat més nociu de la societat convulsa actual.\nLa mostra arreplega perspectives diverses sobre la globalització, la voracitat de les grans ciutats i l'oblit de les minories. L’espectador pot percebre la posició de resistència sobre la realitat que ens envolta, despullada de mirades convencionals i restituïda a través del sentit de l'art.\nAquesta és la primera de les tres exposicions que es faran a la localitat de la Vall d'Albaida amb motiu de la capitalitat cultural. "És la millor manera d'accedir a sectors de la població que normalment es queden fora", ha explicat Ximo López, secretari autonòmic de Cultura.\nAmb l'objectiu de convertir la cultura en element vertebrador i atraure l'interés a expressions artístiques d'última generació, les peces d'aquesta exposició formen part de la col·lecció d'art contemporani de la Generalitat, que es va iniciar el 2017 per a impulsar i revitalitzar el sector artístic valencià i que es basa en tres equilibris: generació, tècniques i de gènere.\nL'exposició es podrà visitar al Palau de Malferit fins al 28 d'agost.


Després del Bages, històricament, l'Anoia havia estat una de les zones vitivinícoles més productives de Catalunya. Amb l'entrada de la industrialització i l'auge de les fàbriques papereres, progressivament, la comarca va anar abandonant el camp. Avui dia poques famílies es dediquen al cultiu del vi, però n'hi ha menys encara que hagin decidit llançar-se a obrir el seu propi negoci. Amb la inestimable ajuda de l'Edith, la seva enòloga de capçalera, la Mercè Sangüesa i el Xavi Bartrolí acaben de treure al mercat la primera anyada del celler Pla de Morei, unes 12.000 ampolles de vi de raïm ecològic cultivat a les seves terres sota el paraigües de la DO Catalunya. Sangüesa es defineix com un petit celler que reivindica el vi del territori i que és capaç d'oferir un producte "que sorprèn per la seva qualitat".\nLa finca de Pla de Morei es troba al municipi de La Torre de Claramunt, però també compta amb parcel·les a Carme i Sant Joan de Mediona. Està formada per unes 85 hectàrees de cultiu, entre cereal, vinya (45) i oliveres, d'entre les quals només se selecciona el raïm de més qualitat per elaborar la totalitat dels seus vins. Malgrat les primeres ampolles tot just ara veuen la llum, Mercè Sangüesa i Xavi Bartrolí provenen de família de pagesos i des de fa vint anys cultiven vinya ecològica i venen raïm a diversos cellers.\nEnguany la tirada és d'unes 12.000 ampolles, i la previsió per l'any que ve és d'unes 18.000. Tot i el creixement, ha explicat Mercè Sangüesa, el seu objectiu no és créixer en el nombre d'ampolles (de fet el seu topall està al voltant de les 30.000), sinó que l'objectiu és posicionar els seus productes en una gamma on es valori la qualitat. El rang de preus de les seves varietats van dels 9 euros i mig fins els 29 i mig.\nEls vins que ara tenen al mercat, i que de mica en mica ja es poden trobar a restaurants i botigues son quatre blancs i dos negres. Pel que fa als negres, hi ha la col·lecció 'filigrana' i 'Mirador'. Els dos són un cupatge d'ull de llebre i merlot, però la diferencia es troba en la fermentació. El primer s'ha fet en un dipòsit d'acer inoxidable mentre que els segon la fermentació és en barrica. Quant als blancs, 'filigrana' i 'Saial', els dos són un cupatge de garnatxa blanca i chardonnay. La diferència és la mateixa que amb els negres, el tipus de fermentació. Els vins d'alta gamma són 'Riu de Gost', dues propostes monovarietals. Una és chardonnay, mentre que l'altra és incroccio manzoni, una varietat italiana. L'enòloga del celler, Edith Soler, ha explicat que la selecció del raïm és molt "delicada".\nEs cull a mà quan el raïm es troba en el punt òptim de maduració, "mai abans". Segons Soler, el terreny de Pla de Morei té "molt potencial" per poder desenvolupar "bons vins". A més, en un futur no descarten llançar-se a la producció de vi espumós. Segons ha explicat l'enòloga, una de les qualitats que aporta el tipus de terreny és l'acidesa, un factor que ajudarà al fet que els vins aguantin durant més temps en el seu estat òptim. Els noms que han escollit pels vins són una picada d'ull al passat industrial paperer de la zona. De fet, una filigrana és una marca d'aigua, mentre que el saial és el drap que s'utilitzava per a premsar el paper, o el mirador, per exemple, era el lloc que es feia servir per assecar-lo.\nTots aquests vins s'engloben sota el projecte 'Viticultors de l'Anoia' del celler Pla de Morei.La propietària ha explicat que és un concepte que vol recordar el potencial vitivinícola de la zona de l'Anoia i tornar-lo a posicionar com un territori de llarga tradició de vi, a més de dignificar la feina dels pagesos que s'hi ha dedicat durant dècades.\nPla de Morei se situa a 450 metres sobre el nivell del mar i, precisament, aquesta alçada li dona un dels trets més distintius del vi de l'Anoia respecte a d'altres, com el del Penedès. L'alçada marca més l'acidesa, la diferència tèrmica ajuda a la maduració del raïm i la frescor de l'aire impacta més al vi , dotant-lo de més frescor. Pel que fa a la terra, la finca compta amb un terreny calcari que aporta acidesa i mineralitat al vi, i un terreny argilós permeable que drena quan hi ha abundància d'aigua i reté en èpoques de sequera.\nPla de Morei completa el negoci amb l'enoturisme. El celler ofereix rutes o passejades entre vinyes i barraques de pedra, o un dels productes que crida més l'atenció, que és l'experiència de convertir-se en enòleg per un dia i poder-se fer el propi vi mitjançant un cupatge de diverses varietats. De moment les ampolles de Viticultors de l'Anoia del celler de Pla de Morei es poden trobar a Catalunya, en restaurants i cellers, i en algun punt de Madrid. La idea és anar estenent aquesta xarxa i en un futur, també obrir-se a l'exportació.


PROJECTE DE MILLORA DEL CENTRE I BRIGADA DE PARES\nCom ja sabeu, la nostra escola es caracteritza per la recerca de l'excel.lència acadèmica en tots els àmbits. Som una escola activa i dinàmica, i els projectes de l'Ópera a l'Escola, la iniciativa Escola Nova 21... són només alguns exemples.\nPer aquest motiu, i continuant en aquesta línia d'implementació acadèmica, estem immersos en el Projecte de Millora del Centre. Aquest és un projecte molt ampli i amb molts punts d'interès, i des de la Direcció del centre ens informaran properament de tot allò que es projecta fer a la nostra escola.\nCom podem col.laborar en aquest projecte les famílies de l'escola?\nDes de l'AMPA s'està creant la Brigada de Mares i Pares, que consistirà en un grup de mares i pares de l'escola que, de manera voluntària, vulguin col.laborar en la realització de petites tasques senzilles, creatives i entretingudes que ajudin a crear una escola Simeó Rabasa més atractiva, moderna, funcional i, en definitiva, una escola més nostra.\nUs anirem informant puntualment de les tasques que s'hauràn de realitzar, peró ja us avancem que no seràn feines feixugues ni de manteniment, i que es tindràn en compte tots els espais de l'escola (Edifici d'Educació Infantil, Edifici d'Educació Primària, patis i horts d'ambdós edificis, porxos, escala principal...). D'aquesta manera, tots podrem implicar-nos en les que més ens vinguin de gust i amb les que ens sentim més identificats, ja que aquesta és la idea que perseguim, que tots sentim l'escola com a nostra. Els nostres fills també podràn col.laborar en les tasques que es realitzin, així gaudirem junts i passarem una bona estona, de manera constructiva, i els farem partíceps d'alló que passa a la seva escola.\nConvidem a tots els pares i mares que vulguin participar en aquesta bonica iniciativa a que us adreceu a la sala de l'AMPA per apuntar-vos, per resoldre els vostres dubtes... o que ens ho feu saber de manera personal a qualsevol dels membres quan ens trobem a l'Escola. Animeu-vos!!\nPublicado por Ampa Simeó Rabasa en 10:29\nPROJECTE DE MILLORA DEL CENTRE I BRIGADA DE PARES ...\nREUNIÓ CARNAVAL 2017 S'acosta el Carnaval i, com...\nXXIX Concert de Nadal 2016 from Innodec AV on Vime...\nFESTA DE NADAL A L'ESCOLA El passat dia 22 de Des...


BSA ha estat aquest any nova seu de FILMETS Badalona Film Festival\nBadalona Serveis Assistencials (BSA) ha estat aquest any una nova seu de Filmets Badalona Film Festival, que ha tingut lloc del 22 al 31 d’octubre. En aquest sentit, l’Hospital Municipal de Badalona i el Centre Sociosanitari El Carme han projectat una selecció de curtmetratges adreçats als professionals de l’organització.\nD'altra banda, els curts 'Vestido azul' i 'Silencio, Flor, Ayuda', obra dels usuaris del Servei de Rehabilitació Comunitària Bétula de BSA s'han presentat a la secció Badalona en curt de FILMETS Badalona Film Festival, que s'ha pogut veure en format digital a la pàgina web www.festivalfilmets.cat.\nProjeccions a les sales d'actes dels dos centres sanitaris\nLa sala d’actes de l’Hospital Municipal de Badalona i del Centre Sociosanitari El Carme de BSA han estat els dos llocs escollits per projectar una selecció de curtmetratges del FILMETS Badalona Film Festival adreçats als professionals de l’organització els dies del festival. L'objectiu d'aquesta iniciativa que neix de l’aliança entre l’organització sanitària i Badalona Comunicació és apropar els millors curtmetratges als professionals sanitaris i apostar per la cultura com a benefici directe per a la salut.\nLa gerent de BSA, Pilar Otermin, ha explicat que la presència d'aquests curts a FILMETS “representa tota una oportunitat per consolidar cultura i salut en un procés de benefici mutu, especialment els usuaris que han après a crear un curtmetratge que versa sobre les seves experiències, que els permet parlar en primera persona avançant cap a una recuperació de la seva salut i benestar”.\nPer la seva banda, el conseller delegat de Badalona Comunicació, Josep Viñeta Balsells, ha explicat que "poder portar el festival a una nova seu com és Badalona Serveis Assistencials és molt important per a la projecció de FILMETS. A més, oferir els curts fets per usuaris de BSA suposa donar projecció a una creativitat molt potent que pot contribuir també a una evolució positiva d'aquests usuaris".\nPersones usuàries del programa jove i del PSI del Servei de Rehabilitació Comunitària Bétula de BSA han presentat dos curtmetratges –'Vestido Azul' i 'Silencio, Flor, Ayuda– creats i protagonitzats per ells mateixos a FILMETS Badalona Film Festival.\nLes obres, fruit dels tallers realitzats al centre, han estat projectades de manera 'on'line' dins la secció Badalona en curt i també als espais i plataformes digitals de BSA, especialment al canal Youtube de BSA.\nAquests són els curts de BSA a la secció Badalona en curt de FILMETS.\nEls autors de 'Vestido Azul' són Andrea Sandoval, Anuchigreen, Brian Rodenas, Milagros López, Esther Garcia (OleoPetróleo), Jonathan Contreras, Pumuky, Cclk33, Daniel Sánchez, Alba Cano, Jeramy Molina, i han comptat amb la col·laboració de Anna Rovira, periodista de Badalona Comunicació i el suport dels professionals del SRC Bétula i Comunicació de BSA. L'argument explica que Àlex no ha tingut una vida fàcil però vol compartir la seva història, que es va enfosquin a mesura que pren decisions poc encertades però on el color blau adquireix la seva importància i que l'ajuda a aclarir el camí.\n'Bikini oscuro' és un videoclip que ha estat una de les iniciatives commemoratives de BSA amb motiu del Dia Mundial de la Salut Mental, aquest passat 10 d’octubre. La cançó de rap que incorpora el curt és també el treball d’un taller realitzat amb usuaris del mateix centre, que persegueix pal·liar l’impacte del trastorn en l’autonomia de la persona, promovent i coordinant processos de canvi orientats a la recuperació, millorant la integració com a ciutadans de ple dret i actuant com a elements de connexió de la persona amb la comunitat.\nD’altra banda, 'Silencio, Flor, Ayuda” és un curt que ha estat realitzat per Alfredo Vieira, Jefri Carbó i Álvaro Juárez amb la música original de Tomàs Montserrat. Es tracta d’una ficció on es narra en forma de poema un episodi maníac. El personatge principal comença a interpretar senyals al seu voltant que li porten a buscar una flor, i d’aquesta manera inicia un viatge que el porta a Dublín per trobar la flor mentre es pregunta si hauria de demanar ajuda als seus coneguts.\nPodeu veure imatges de la col·laboració al Canal Flickr de BSA.


Vols barats de Valladolid a Melilla a Iberia\nVols barats Espanya Melilla Valladolid-Melilla\nVols barats de Valladolid a Melilla (MLN) de Valladolid a Melilla Valladolid-Melilla, Espanya\nVols barats Valladolid-Oujda\nConsulta l’oferta de vols de Valladolid a Melilla i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Valladolid a Melilla.\nEls preus mostrats corresponen a cerques de vols a de Valladolid a Melilla fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Toni Ponce tanca la seva participació a l’Europeu de Madeira amb 8 medalles i un rècord del món | RTVVilafranca\nToni Ponce tanca la seva participació a l’Europeu de Madeira amb 8 medalles i un rècord del món\nUn dels noms propis de l’esport vilafranquí, Toni Ponce, ha tancat una setmana a Madeira de manera brillant.\nEl nedador del CN Sitges ha tornat de l’Europeu de natació celebrat a la localitat portuguesa. El balanç d’aquests campionats és immillorable, tornant a casa amb 8 medalles i un rècord del món a la maleta.\nEl rècord del món va caure divendres, en la prova dels 100m braça SB5, en la qual va penjar-se la medalla d’or amb un temps d’ 1’25”46. A aquests darrers mèrits assolits durant el cap de setmana, cal destacar els 4 bronzes en el 50m lliures S5, en el 50m esquena S5, en el 4×50 estils i en el 50m papallona S5.\nD’aquí uns mesos, Toni Ponce participarà als Jocs Paralímpics de Tòquio. on la delegació espanyola aportarà 24 esportistes en la disciplina de natació: 15 de les proves masculines i 9 en les femenines. Ponce és un dels set esportistes que ja tenen plaça assegurada per Tòquio.\ncampionat Europeu, natació, Toni Ponce\nToni Ponce s’emporta una nova medalla de plata\nCinquè lloc per Toni Ponce i l’equip de relleus del 4x50 lliures mixt


Absències i retards. – Institut Pla Marcell\nAbsències i retards.\nEl centre fa el seguiment de les absències i retards de l’alumnat per tal de garantir el seguiment i aprofitament del curs i evitar casos d’absentisme i abandonament escolar.\nEl centre fa control d’assistència a primera hora del matí i a primera de la tarda i comunica les absències telefònicament a la famílies, també es contacta si es detecta al llarg del matí o durant la tarda, alguna incidència en referència a aquest tema.\nEn els retards reiterats sense justificació la comissió de convivència es posa en contacte amb la família per a un primer avís i la seva reincidència implicara les mesures correctores contemplades a les NOFC.\nSi teniu prevista una absència del vostre fill o filla és important avisar a la tutora i a consergeria (consergeria@plamarcell.net) per tal de tenir-ne constància i evitar-ne la trucada.\nJustificació d’una absència o retard:\nPer tal de justificar les absències i retards als tutors i tutores mitjançant el següent document:\nPUBLICDOC - PLAMARCELL - JUSTIFICANT ABSÈNCIA O RETARD.\nSortida del centre de l’alumnat menor no acompanyat.\nNo es deixarà sortir del centre a l’alumnat menor no acompanyat. Excepcionalment, per a que els vostres fills i filles puguin sortir sols, podeu demanar un model d’autorització a consergeria


Surten de la presó sis consellers cessats\nSurten de la presó els sis consellers cessats\nEl jutge belga decideix el 14-D sobre Puigdemont\nRovira acusa al Suprem de fer pagar "un preu polític" a Junqueras\nPuigdemont fa autocrítica\nPuigdemont veu el 21-D com "la segona volta del referèndum"\nDesprés de pagar fiances, els exconsellers Romeva, Rull, Turull i Mundó, i abans Borràs i Bassa, recuperen la llibertat\nPoc abans de les quatre de la tarda, les exconselleres empresonades a Alcalá Meco, Dolors Bassa i Meritxell Borràs, sortien sense fer declaracions de la presó després d'haver pagat sengles fiances de 100.000 euros.\nA quarts de set de la tarda han fet el mateix quatre exconsellers més: Raül Romeva, Jordi Turull, Josep Rull i Carles Mundó. Els polítics han sortit de la presó d'Estremera.\nEls sis polítics, a part d'abonar les fiances, no podran abandonar el territori espanyol i hauran de comparèixer un cop a la setmana al jutjat.\nD'altra banda, el jutge del Tribunal Suprem, Pablo Llarena, ha decidit mantenir a la presó l'exvicepresident Oriol Junqueras, l'exconseller d'Interior Joaquim Forn, i el president de l'ANC, Jordi Sànchez, i el d'Òmnium Cultural, Jordi Cuixart.\nEl jutge justifica el diferent tractament per l'existència, segons el seu parer, de risc de reiteració delictiva.


Tropes italianes participant al Corpus d' Arnes.\nArnes rescata el pas de l'exèrcit italià\nL'associació La Bresca inicia la identificació de centenars d'imatges preses a la Terra Alta per un legionari italià durant la Guerra Civil\n-->per a. caralt\nL'any 1992 una ciutadana de Vipiteno (Itàlia), Samantha Schneider, va descobrir casualment una caixa de fusta al costat del contenidor de les escombraries amb més de 4.000 fotografies de la Guerra Civil Espanyola. Aquest material extraordinari i inèdit era obra de Wilhelm Schrefler rebatejat com a Guglielmo Sandri (1905-1979), un soldat nascut a la regió avui italiana del Südtirol allistat al Corpo Truppe Volontarie (CTV), la força italiana enviada per Mussolini per ajudar Franco. Després d'ordenar i classificar les imatges, Schneider va lliurar la col·lecció a l'Arxiu Provincial de Bolzano. A la primavera del 2005 el Museu d'Història de Catalunya, assabentat de l'existència del catàleg, es va posar en contacte amb l'arxiu italià. Fruit de la col·laboració, entre juny i setembre de 2007 la institució catalana va exposar a Barcelona una primera col·lecció amb poc més d'un centenar de fotografies. El membre de l'Associació Cultural La Bresca d'Arnes, Francesc Martínez, va visitar-la. «Hi havia dues o tres imatges localitzades a Arnes», recorda. No eren, però, les úniques, el tinent de la divisió Littorio del CTV havia arribat a Espanya al febrer de 1937 i no va marxar fins al maig de 1939. Va participar, doncs, en quasi totes les accions militars dels feixistes italians a Espanya, entre elles la Batalla de l'Ebre. L'entitat es va posar en contacte amb els organitzadors i van obtenir el compromís que la col·lecció s'exposarà a Arnes l'11 d'octubre i el 9 de novembre al Casal Municipal. «Però volien anar més enllà, van demanar tot l'arxiu fotogràfic digitalitzat per poder identificar el màxim d'imatges», diu Martínez. Aquesta recerca ha permès fins ara localitzar l'indret exacte on Sandri va captar 150 fotografies, «i creiem, a més, que entre la zona de Terol i les Terres de l'Ebre hauria realitzat fins a 400 imatges més». Fins ara, l'associació ha identificat imatges d'Arnes, on es van instal·lar les forces italianes, Horta de Sant Joan, Queretes, Calaceit o Vallderoures, «no són imatges de primera línia de foc, les fotografies mostren soldats italians a la rereguarda, la vida dels veïns o l'aspecte que tenien els pobles rurals de la zona», afegeix. L'entitat vol organitzar una exposició paral·lela tot comparant les històriques fotografies amb els escenaris actuals on es van captar. En les properes setmanes, els membres de l'entitat es traslladaran a diversos pobles de la Terra Alta i el Matarranya per continuar el treball d'identificació i demanar l'ajut dels veïns.\nCarretera d' Alcanyís, cruïlla de Gandesa i Vinarós\nPublicat per 2teixidor a 18:12 3 comentaris:\nEtiquetes de comentaris: Història, Imatges, Personatges, Terra Alta, Terres de l ' Ebre\nBotifarra d' ou.\nEtiquetes de comentaris: Festes., Gastronomia, Països Catalans, Terres de l ' Ebre, Tradicions\n> Seixanta anys de l'assassinat de Gandhi\nAvui fa seixanta anys que Nathuram Godse, un extremista hindú, va matar a trets Mahatma Gandhi mentre es passejava per Birla Bhavan (Nova Delhi), perquè el considerava culpable d'haver cedit en la negociació amb el Paquistan. Avui, Gandhi, esdevingut un màrtir arran d'aquella mort violenta, continua essent un dels símbols de la no-violència i de la lluita pacífica, i inspirant força grups de defensa dels drets humans de tot el món. [+ article]\nPublicat per 2teixidor a 14:58 Cap comentari:\nEtiquetes de comentaris: Globalització, Història, Món, Personatges, Política\n" Tan em fa arribar molt lluny, el que m' agrada és, disfrutar del paisatge".\nEl proper divendres dia 1 de febrer a les 20:30 hores inauguració de l'exposició d’olis, dibuixos i recital de poemes de Salvadó, pintor i poeta de la Vilella Baixa afincat a Móra la Nova.\nCom sempre també farem un tast de productes de les nostres terres, aquest cop de la marca AIBAR de Darmós amb la presentació del seu vi negre de criança.\n7 de Ribera, plaça de la Verge nº6, Móra d’Ebre.\n" L' arma més poderosa de l' opressor és la ignorància de l' oprimit".\nPublicat per 2teixidor a 21:02 2 comentaris:\nEtiquetes de comentaris: Art, Ribera d' Ebre, Terres de l ' Ebre, vins\nEl proper diumenge dia 3 de febrer es realitzarà el tradicional Carnestoltes amb el següent programa d'actes:\n16.30 Concentració de carrosses i comparses a la Plaça de l'Estació.\nRua pels carrers del poble amb les xarangues "nem tirant" i "xim xim mig grau".\nAl finalitzar la rua hi haurà ball al pavelló firal amb l'orquestra Himalaya.\nDurant el ball, es repartirà xocolata amb coques per a tothom.\nRecorregut de la rua: Plaça Estació, Major, Sant Domingo, Plaça de la Verdura, Hostal, Plaça Catalunya, Av. Lluís Companys, Francesc Macià, Tres d'Abril, Mossen Joan, Diagonal i Pavelló Firal.\nPublicat per 2teixidor a 09:25 Cap comentari:\nAVUI FA UN ANY DEL RETORN D' ERC A LA VIDA POLÍTICA DE MÓRA LA NOVA\nJosep Lluís Carod Rovira aprofità l' esdeveniment per visitar la fira de l' oli.\nAmb lo titular\nAra fa un any, va ser la presentació de l’alcaldable per esquerra, Jesús Àlvarez el Bloc d' Esquerra de Móra la Nova informa de la noticia amb un ampli reportatge fotogràfic:\nAra fa un any El President d’Esquerra Republicana de Catalunya, Josep Lluís Carod Rovira, va encetar la precampanya del seu partit en vista a les eleccions municipals. L’acte va ser a Móra la Nova, per presentar a l’alcaldable dels republicans, Jesús Àlvarez.\nPublicat per 2teixidor a 18:00 Cap comentari:\nEtiquetes de comentaris: Eleccions municipals, Història, Política, Ribera d' Ebre, Terres de l ' Ebre\nLa fira de Móra la Nova premia l'oli de la Serra d'Almos.\nAhir es van donar a conèixer els guanyadors del concurs d'oli de la FIO. El guardó de millor oli de la fira va ser per a la Cooperativa Agrícola de la Serra d'Almos. Un dels seus portaveus, Joan Miquel Vall, va dir ahir que el premi significa «la confirmació de la feina ben feta». Vall també va explicar que la cooperativa participa a la fira «per fer país, perquè la gent conegui que aquí hi ha un oli molt bo».\nMussefres és un oli verge extra de qualitat superior.de la D.O. Siurana. Amb cos, dens i gust intens. Recomanat per amanides, pa amb tomaquet i altres plats en els cuals es prengui l'oli en cru.\nEtiquetes de comentaris: Gastronomia, Ribera d' Ebre, Terres de l ' Ebre\nUna magnífic tema de pop madrileny: El sitio de mi recreo d' Antonio Vega.\nPublicat per 2teixidor a 15:46 1 comentari:\nEl 30 de juny de 1983 es fundava el Centre d’Estudis de la Ribera d’Ebre; per tant, enguany es compleixen vint-i-cinc anys d’existència de la nostra entitat. Per aquest motiu des de la Junta Directiva estem treballant en tota una sèrie d’activitats que ens han de permetre celebrar aquesta efemèride al llarg del 2008.\nPer començar, el CERE i l’Ajuntament de Flix us convidem a que ens acompanyeu a l’acte de presentació del 25è Aniversari, el qual tindrà lloc a la seu de l’entitat (c. Sant Jordi, 3, 3r, de Flix) el proper dissabte 26 de gener amb el següent programa:\n19:00h Recepció a la seu del CERE\n19:10h Parlaments institucionals\n19:30h Presentació del calendari d’actes del 25è Aniversari\n19:45h Concert de l’Orfeó de Flix (Sala de l’Orfeó)\n20:30h Aperitiu (Casal Sant Jordi)\nPublicat per 2teixidor a 07:03 Cap comentari:\nEtiquetes de comentaris: Països Catalans, Ribera d' Ebre, Terres de l ' Ebre\nDivertida publicitat de pernil o magre.\nEtiquetes de comentaris: "Friki", Gastronomia, Globalització, Imatges\nEls propers dies 26 i 27 de gener se celebrarà la sisena edició de la FiraIntercomarcal de l'Oli, al pavelló firal de Móra la Nova. Al llargd'aquests dies es podran visitar fins a una quarantena d'expositorsprovinents de les comarques de la Ribera d'Ebre, Priorat i Terra Alta.\n17.30 h. Inauguració oficial de la VI Fira Intercomarcal de l’Oli alPavelló Firal a càrrec del Sr. Isaac Sanromà i Ortega, President de laCambra Oficial de Comerç, Indústria i Navegació de Reus. Lliurament depremis del VI Concurs d’Olis de la FIO. Visita als estands i degustaciódels diferents olis exposats.\n20.15 h. Conferència sobre la cuina tradicional catalana a càrrec de lacuinera i presentadora de diferents programes de ràdio i televisió,“l’avia Remei”. Lloc: Casal Municipal\n10.15 h. Esmorzar popular amb la típica clotxa. Venda anticipada detiquets a les oficines de l’Ajuntament (preu 3 euros).\n11.15 h. Concurs d’allioli. Inscripció al mateix dia a l’estandd’informació de la Fira. Temps, 10 minuts. Es valorarà el pes totalaconseguit i l’aspecte de l’allioli.Premis: 1er premi, 60 euros. 2on premi, 36 euros. 3er premi, 24 euros.\n17.30 h. Demostració de confecció de detergent amb oli reciclat iexposició de diferents tipus de sabons a càrrec de la Sra. Maria FranciscaMartínez Tribaldos de la Palma d’Ebre.19.30 h. Sorteig de diversos lots d’oli.\n20.00 h. Cloenda de la Fira.Durant els dies de la Fira, i a l’entrada del Pavelló firal, hi haurà\ninstal•lada una exposició amb el títol següent: "L’origen de l’olivera.Etnoarqueologia dels paisatges garriguencs".\nEl dimarts dia 29 de gener es realitzarà un “Curs de Tast comentat dediferents varietats d’oli d’oliva verge”. Aquest curs estarà dirigit pertastadors professionals del Pannell de Tast Oficial d’Olis d’Oliva VergeExtra de Catalunya on es pretenen conèixer les diferents particularitatsdels olis de les nostres comarques. Hora: 19.30 h. Lloc: RestaurantBarcelona. Places limitades.Informació i inscripcions a les oficines de l’Ajuntament de Móra la Nova,telèfon 977 40 03 47 i a l’estand d’informació de la Fira.\nPublicat per 2teixidor a 07:21 Cap comentari:\nManel Saltor anuncia la seva retirada de la vida política activa\nUn projecte humanitari i de formació d'especialistes a Angola l'obliga ha replantejar el seu futur immediat\nAhir a la nit durant la celebració d’una nodrida Assemblea local de militants a Móra d’Ebre, Manel Saltor, va anunciar la seva decisió d’abandonar la política activa.\nAquest fet comporta la renúncia de Manel Saltor com a regidor de l’Ajuntament de Móra d’Ebre, com a President Comarcal de CDC i com a Conseller Nacional de CDC, ja que li serà del tot impossible compatibilitzar una cosa amb l’altra. De tota manera va concretar que ell continuarà col·laborant amb el grup municipal de CiU com un militant més i en la mesura que les seves obligacions li ho permetin.\nAmb molta probabilitat la dimissió de Saltor es farà efectiva en el proper Ple que celebri la Corporació, fet que comportarà la entrada de Sixte Melchor com a nou regidor de l’equip de CiU a l’Ajuntament de Móra d’Ebre.\nManel Saltor ens ha fet arribar una carta que publiquem en l’apartat EDITORIAL d’aquest web, on fa unes reflexions i explica més abastament els motius que l’ha portat ha prendre aquesta decisió.\nManel Saltor i Pons\nAquesta carta es per anunciar-vos que dimiteixo de tots els meus càrrecs polítics i per tant abandono la vida política totalment.\nCom us podeu imaginar aquesta ha estat una decisió molt difícil, i no està pressa a “cop calent” si no d’una forma molt meditada, però també amb molt de dolor. Els motius son molt diversos, però el més important es que la meva vida, el que diríem “el meu projecte vital” em porta cap a altres feines, i cap a altres països, lo que m’impedirà dedicar-me a Móra com es mereix i com em vaig comprometre.\nEn aquest moment es obligat fer un ràpid balanç d’aquests darrers anys tant intensos. El meu balanç personal es molt positiu, amb alguns capítols negatius com es normal, però crec que en el contrast de la vida es troba la felicitat.\nEstic molt content de la campanya electoral que varem realitzar en les passades eleccions del maig: per la nostra part va ser una campanya molt neta, crec que varem arribar a tot el poble amb el nostre positiu missatge, de preocupació per les persones, de construcció d’un millor municipi, amb millora de la qualitat de vida, i on hi tindrien cabuda tots els morencs sense cap tipus de distinció.\nLa meva lectura dels resultats evidentment difereix de la que fa el bipartit morenc. El 27 de maig el poble va indicar varies coses: en primer lloc que no volia majoria absoluta de cap partit. En segon lloc volia que l’alcalde fos de CiU (44% dels vots), i en tercer lloc que el nou alcalde governés amb el suport de qualsevol dels altres partits que es van presentar i van obtenir representació municipal. Personalment crec que la lectura es aquesta, però es veritat que la Llei permet altres possibilitats i per això es va formar el bipartit que governa actualment. Políticament no tinc res a dir, i també crec que ho faran de la millor forma que sàpiguen, sense cap mena de dubte, però moralment sí que cal dir que aquesta interpretació de la voluntat popular es esbiaixada i comportarà una decepció i la inhibició de la gent per anar a votar, i per creure en la política i en els polítics.\nAmb posterioritat a les eleccions, lògicament cada partit va intentar fer els pactes que va considerar oportú. Jo tinc dues espines clavades: la primera es que el partit dels socialistes es negués ni a parlar, a seure en una taula. Suposo que no veien bones vibracions amb mi, com ja va dir Josep Solé Biosca durant la campanya, i també els hi podia fer por pactar amb un partit amb més pes que ERC (com més fluix el soci, millor). L’altre espina, aquesta a nivell comarcal, es la falta de paraula dels dirigents comarcals d’ERC per pactar en el Consell Comarcal: després de portar les negociacions molt lluny, una “miserable” trucada de telèfon ho va enviar tot a la brossa. També es veritat que en aquesta decisió segur hi van pesar histories comarcals antigues, però crec que va ser una decisió estratègicament equivocada.\nPerò aquestes son les coses que té la política i les has d’acceptar: de totes formes aquesta no es la meva forma d’anar per la vida, i em varen doldre bastant.\nEl fet de fer oposició es una ensenyança molt interessant. Té com a desagradable que has de estar buscant què es lo que fan malament d’altres per ressaltar-ho, i fas una mica de policia: aquesta es la missió de l’oposició. En el nostre grup hem decidit que, a més, intentarem complir amb el nostre programa des de l’oposició. Això té molt riscos, i moltes limitacions, però hi ha coses del programa per les que hem de treballar, encara que sigui simplement per el compromís realitzat amb la gent: buscar empreses amb llocs de treball es un exemple molt clar, i segur que ho aconseguirem.\nDit això cal que digui que seguiré essent militant de CDC, i a disposició dels meus companys per a lo que convingui. De fet m’he proposat assistir a les reunions setmanals del grup municipal tants cops com pugui.\nAl principi he parlat del meu “projecte vital” i ara el voldria concretar. A finals d’estiu em va arribar la proposta de anar a Angola per iniciar el projecte de formació d’especialistes en Traumatologia i Ortopèdia en aquell país africà. Aquesta proposta em va arribar pel fet de no ser alcalde: la gent que me la va proposar ja sabia de la il·lusió que em feia ser alcalde de Móra d’Ebre, i no me la haguessin fet si hagués estat alcalde, ... i jo tampoc no me la hagués ni pensat. Si Deu vol, marxaré cap a Angola a primers de març, durant un mes en aquest primer viatge, encara que em van demanar que hi anés per 3 o 4 mesos.\nVoldria ja anar acabant, i desitjar a Convergència i a tot el poble de Móra d’Ebre el millor de tots els futurs possibles, i demanar disculpes als que hagi pogut fallar o decebre durant aquest temps.\nPublicat per 2teixidor a 08:59 1 comentari:\nEtiquetes de comentaris: Política, Ribera d' Ebre, Terres de l ' Ebre\nLa PDE i la POT de Girona unides contra el tranvasament d'aigua en vaixells\nLa PDE i la POT de Girona unides contra el tranvasament d'aigua en vaixells.\nLo nus gegant de les dos Móres a la manifestació de València.\nLa Plataforma en Defensa de l'Ebre (PDE) i la Plataforma d'Oposició als Transvasaments (POT) de Girona han mostrat el seu rebuig frontal al transport d'aigua en vaixell "vingue d'on vinguie", ja que són actuacions que "només afavoreixen polítiques especulatives". Les dues plataformes han emès un comunicat conjunt per posicionar-se sobre les propostes que s'han anunciat per gestionar la sequera a Catalunya, i han assegurat que aquesta "no està provocada només per la manca de pluja sinó per una mala gestió".Segons han denunciat, és una contradicció que es demanen mesures d'estalvi d'aigua a la població i no es facen actuacions "elementals",com revisar els plans urbanístics, revisar les xarxes d'abastament urbanes gironines i de l'àrea metropolitana de Barcelona i recuperar la bona qualitat de l¡aigua dels aqüífers.Pels dos moviments socials, la sequera està servint de tapadora per replantejar grans obres d'infraestructures que 'encobriran' més transvasaments de l'Ebre a Barcelona o València, més degradació dels rius i més desequilibri territorial. Així mateix, les dos plataformes han advertit que "mai" col·laboraran en un enfrontament territorial, i que treballaran conjuntament per tal que la "racionalitat" prevalgui en la gestió dels rius.La Plataforma en Defensa de l'Ebre té previst detallar el seu posicionament sobre la gestió prevista de la sequera el pròxim dimecres davant dels mitjans de comunicació.\nEsta canço del grup Oasis la dedico a tots els que seguiu lo bloc Alego.Ja porto més de 60000 visites en menys d' un any.\nPublicat per 2teixidor a 14:17 3 comentaris:\nAvui s'ha celebrat la primera festa de l’any a Prat de Comte : la de Sant Antoni . Los actes han començat a les onze amb la missa i la benedicció dels animals. Seguidament s'ha fet la subhasta de dolços i pastes típiques del poble. Lo dinar de germanor a base del menjar típic de camp conegut com la Clotxa ha reunit més de 160 veïns al casal municipal.\nLa gent entaulant-se.\nLa darrera safata de postres subhastada.\nLa gent de la nostra taula esperant lo cafè i l'aiguardent.\nEtiquetes de comentaris: Festes., Prat, Terra Alta, Terres de l ' Ebre, Tradicions\nAl passeig principal del parc "26 d' octubre" s' han instal·lat els nous panells informatius de la marca turística "Terres de l' Ebre".\nPanell vertical on es dóna informació de la nostra població i de la ruta turística "Camí de Sirga".\nPanell horitzontal on es dóna informació, en quatre idiomes, dels Masos com a orígens de la vila de Móra la Nova, del Mas de la Coixa, de La Fira, de l' ermita de Sant Pau i de l' estació de ferrocarril.\nPublicat per 2teixidor a 07:46 2 comentaris:\nEtiquetes de comentaris: Masos, Ribera d' Ebre, Terres de l ' Ebre, Turisme, Vacances\nAnunci comercial prohibit a Corea.\nAcomiadada per un anunci pujat de to\nSarah Green, una jove professora anglesa, ha estat acomiadada d’un exclusiu col·legi britànic perquè els seus alumnes han descobert a través del You Tube que la seva mestra va participar en un anunci pujat de to. Green, que ha estat suspesa de la seva plaça de professora de gramàtica anglesa de la Stockport Grammar School fins que s’acabi la seva investigació, va participar fa un parell d’anys, abans de dedicar-se a l’ensenyament, en un anunci de la marca de roba Scruff on apareix seduint un obrer en les oficines d’una obra. La direcció i els pares dels alumnes del centre han posat el crit al cel i l’agència de publicitat que va contractar Green, la primera que apareix al vídeo, considera un escàndol que perdi la seva feina per un vídeo semieròtic.\nPublicat per 2teixidor a 14:16 Cap comentari:\n25 i 50 cèntims de Móra la Nova\nAvui buscant imatges per la xarxa he trobat estos dos bitllets del meu poble dels temps de la II República i de la Guerra Civil. Jo no els havia vist mai i estic segur que molts moranovencs tampoc, per tal motiu els penjo al meu bloc .\nPublicat per 2teixidor a 11:10 Cap comentari:\nEl bloc IMNOVA-PSC de Móra la Nova diu que té penjat l'article més comentat de la Xarxa Tinet\nIMNOVA informa que l'article "SABANZA NO REBUTJA LA INSTAL·LACIÓ DEL CEMENTIRI NUCLEAR..." publicat al Bloc de IMNOVA-PSC DE MÓRA LA NOVA i ubicat als "blocs.TINET", és en l'actualitat el més comentat de la xarxa ciutadana de TINET!!.Ho podeu veure a: http://blocs.tinet.cat/\nAccès a l'article en concret: http://blocs.tinet.cat/blog/bloc-imnova-psc/category/365/politic/2007/12/23/sabanza-no-rebutja-la-instal-laci-del-cementiri-nuclear-a-catalunya-22-12-2007\nSABANZA NO REBUTJA LA INSTAL·LACIÓ DEL CEMENTIRI... (24)\nBones festes Jaka!!! (16)\nBloc, fem balanç del 2007 ? (14)\nParaula de Blog (12)\nAhir va ser un “Gran dia” (10)\nGràcies, Òscar! (7)\nPoètiques al Diari de Tarragona !!! (7)\nReflexions nadalenques (III).LA FEBRE DELS REGALS (I) (6)\nAdéu Beatriz! (6)\nBones Festes! (6)\nLa Internet, màgica !!! (6)\nBones festes tingueu!!! (5)\nEL MEM BLOCAIRE (5)\nFilosofia de cuina (5)\nDes que el món és mon. (Reflexions Nadalenques II) (4)\nFoguera i jotes a la plaça d' Ascó.\nEstos dies celebren la festa de Sant Antoni molts pobles ebrencs:\nASCÓ, FLIX, LA TORRE, GARCIA, MÓRA D' EBRE, BENISSANET,\nMIRAVET,GANDESA, PRAT DE COMTE,CASERES,\nEL PERELLÓ, CAMPREDÓ.\nMireu també estos dos blocs riberencs que parlen de la festivitat de Sant Antoni a La Ribera:\nLocarrerdelriu i Lo Rogle de Josep Maria\nEtiquetes de comentaris: Festes., Terres de l ' Ebre, Tradicions\nPublicat per 2teixidor a 21:29 1 comentari:\nTres vinyetes d' humor polític del portal AixòToca.cat\nPublicat per 2teixidor a 21:15 Cap comentari:\nPublicat per 2teixidor a 20:44 Cap comentari:\nEl grup neix en un fred garatge de Móra la Nova l' any 2005. Després de molts "bolos" per la zona i la provincia tocant versions, senten la necessitat de crear temes propis. Després d'un temps de "reflexió", lo destí fa que coneguin a Matthew al Nadal del 2006, amb el qual van connectar musicalment a l'acte, i es van tancar a l'estudi de Paco Cortiella per gravar la seva primera maqueta "ClimaX". Han estat finalistes en el concurs "Baix Gaià Sound", estan dintre dels favorits del concurs Jack Daniels Backstage i participant en el concurs de maquetes on-line de Dycrectos.com i del XX concurs Vila de Bilbao Bilborock. I tot això en un sol any!!\nMATTHEW BULLOCK: VEU\nJOE MONNÉ: GUITARRA\nROY REY: GUITARRA\nGERARD AMPOSTA: BAIX\nMARCOS JOAN: BATERIA\nPODEU ESCOLTAR EL SEUS TEMES a http://www.myspace.com/climaxmora\nPublicat per 2teixidor a 16:53 1 comentari:\nPublicat per 2teixidor a 08:40 Cap comentari:\nPublicat per 2teixidor a 21:04 Cap comentari:\n" La persistència de la memòria"(1931) de Salvador Dalí.\nVersió Simpson de Matt Groenwg.\nPublicat per 2teixidor a 21:58 Cap comentari:\nEtiquetes de comentaris: Art, Globalització, Imatges\nPer a Juanjo, lo meu germà gran, que des de Les Corts segueix assiduament lo bloc Alego del seu "mano" Àngel.\nPublicat per 2teixidor a 20:43 Cap comentari:\nSuspès el ral·li Lisboa-Dakar per motius de seguretat\nHavia d'arribar el 20 de gener al Senegal. La cursa s'havia disputat des del 1979 de manera ininterrompuda\nAmaury Sport Organisation (ASO), l'organitzadora del Ral·li Lisboa-Dakar ha confirmat la suspensió de la prova, per la falta de seguretat existent actualment a Mauritània per l'amenaça terrorista d'Al-Qaida."Els organitzadors del Dakar han pres la decisió després dels intercanvis de notícies amb el govern francès i considerant les seves fermes consideracions", afirma el comunicat ofert per la organització, on subratllen que han tingut en compte "les actuals tensions polítiques internacionals" a Mauritània.Aquesta serà la primera vegada des de 1979 que aquest ral·li no es disputi. Els organitzadors, que han estat reunits durant tot el matí, han decidit anul·lar la competició per la inestabilitat a Mauritània, país que havia d'acollir 15 etapes.\nAquesta no és la primera vegada que l'amenaça terrorista és present en aquest ral·li\nAhir el govern francès va desaconsellar "fermament" passar per Mauritània, després de que el passat 24 de desembre quatre turistes francesos els van assassinar i al cap de dos dies van matar tres militars mauritans, en circumstàncies que encara no s'han aclarit. Aquesta no és la primera vegada que l'amenaça terrorista és present en aquest ral·li, ja que a l'any 2007, les amenaces del Grup Salafista per la Predicació i el Combat, el GSPC algerià, van obligar als organitzadors a anul·lar dues etapes, mentre que al 2000 i al 2006, l'organització va establir ponts aeris per evitar el nord de Mali i de Níger.L'edició número 30 del Lisboa-Dakar, que tenia previst començar demà al Monestir dels Jerònims de la capital portuguesa i acabar el proper 20 de gener a la capital de Senegal, no es farà i la caravana de més de 2.500 persones hauran de tornar als seus països.\nUn vehicle de Totalstone, firma amb factoria al polígon Aubals dels Masos, que segons afirmaven feia publicitat de Móra la Nova en l' edició del passat Ral·li Lisboa-Dakar.\nPublicat per 2teixidor a 16:07 1 comentari:\nEtiquetes de comentaris: Esport, Globalització, Masos, Món\nA les Terres de l' Ebre cal conservar les nostres tradicions!\nQui perd los orígens perd la identitat!\nPublicat per 2teixidor a 15:16 2 comentaris:\nEtiquetes de comentaris: Festes., Països Catalans, Terres de l' Ebre, Tradicions\nSTATUS:UN NOU BLOC MORANOVENC DEDICAT AL SKATE-BOA...